01/12/2022 | Administración LocalMunicipal
Ferrol
Negociado de Educación
Bases específicas do concurso de comparsas participantes no pasarrúas e gala do Entroido 2023.

O Concello-Pleno na súa sesión do día 24.11.2022 aprobou as bases específicas que rexeran o concurso de comparsas participantes no pasarrúas e gala do Entroido 2023 no concello de Ferrol, tendo estas o seguinte tenor: 1. O Concello de Ferrol realizará o Entroido o luns día 20.02.2023 no centro da cidade. As actividades previstas serán as seguintes: - Desfile-pasarrúas de comparsas cuxo trazado e saída se determinará mediante resolución da concellería delegada, notificándose a todos os interesados. - Gala do Entroido. Festival no que as comparsas desenvolverán a súa capacidade creativa nun escenario, cuxa situación e horario de inicio se determinará mediante resolución da concellería delegada, notificándose a todos os interesados. - Levarase a cabo unha animación por rúas entre as diferentes comparsas, tanto durante como despois da gala, atendendo ás condicións climatolóxicas. Mediante a resolución da concellería referida no punto anterior fixarase a hora de finalización desta animación En todo caso, a execución de estas actividades axustarase á normativa e protocolos COVID aplicables no momento dos eventos, o que inclúe a propia suspensión dos mesmos de esixilo ou derivarse da citada normativa. Co obxecto de promover unha das festas tradicionais máis celebradas no noso Concello e recuperar unha das prácticas máis populares destas datas, o Concello de Ferrol convoca un concurso de Entroido para comparsas, grupos, parellas e persoas que de xeito individual participen no desfile-pasarrúas.2. As comparsas inscritas no concurso participaran no desfile e na gala do Entroido, (un máximo de 15 comparsas), previa presentación da folla de inscrición (Anexo I) no Rexistro xeral, nos termos e formas establecidos na lexislación vixente (Lei 39/2015 de Procedemento administrativo, art.16 e concordantes). Tamén poderán participar no desfile-pasarrúas os grupos (un máximo de 6 grupos) que estarán integrados por un mínimo de (8) oito persoas cada un deles, parellas (un máximo de 6) e persoas que participen de xeito individual (un máximo de 6), previa presentación da folla de inscrición, segundo corresponda (Anexo II, Anexo III e Anexo IV) no Rexistro xeral, nos termos antes indicados. O prazo de inscrición será de 10 días naturais dende o día seguinte ao da publicación da convocatoria no BOP. O criterio de admisión será o seguinte: · Terán preferencia as comparsas, grupos, parellas e individuais que teñan o seu domicilio no Concello de Ferrol. · Rigorosa orde de entrada da solicitude de participación no Rexistro xeral. A organización reservarase o dereito á cancelación do evento no suposto de que non se acade o número mínimo de oito (8) comparsas participantes.3. As comparsas participantes optarán aos premios en metálico, segundo a valoración do xurado nomeado para tal efecto, e que estará presente no lugar onde se desenvolva a Gala do Entroido. Os premios aos que se opta, serán os seguintes: Así mesmo cada un dos premios antes reflectidos implicará a entrega de un diploma acreditativo e fotografía. Cada comparsa percibirá a cantidade de: 600 euros. Cada grupo, percibirá a cantidade de: 250 euros. Cada parella, percibirá a cantidade de: 60 euros. Persoas que participan de xeito individual percibirá a cantidade de: 40 euros. O pago destes premios en todas as modalidades realizarase mediante transferencia bancaria ao número de conta indicado na folla de inscrición e no documento oficial do Concello de Ferrol de “designación de conta bancaria e comunicación da baixa de datos bancarios”, (Anexo VI) sempre e cando cumpran cos requisitos establecidos.4. Consideraranse como “ comparsas ” o grupo de persoas integrado por un número igual ou superior a dezaseis (16) compoñentes debidamente caracterizados e gardando unha unidade temática na súa vestimenta e actuación. A simple uniformidade dos seus compoñentes non será considerado como “caracterización”. Corresponderá á organización deste evento a exclusión daquelas agrupacións que non cumpran estas normas, este mesmo criterio aplicarase aos grupos, parellas e individuais.5. Todas as comparsas e grupos deberán estar caracterizados axeitadamente e preparadas para a súa participación, tanto no pasrrúas-desfile coma na gala-festival, así como á disposición da organización deste evento nos horarios fixados por esta. Por parte da organización se comunicará, tanto a orde de saída no desfile como a orde de actuación na gala, por calquera dos medios de notificación indicados na solicitude.6. Cada comparsa deberá interpretar, ante o público e nas instalacións destinadas ao evento as súas cancións, que terán unha duración máxima de 7 minutos. As letras serán en galego e cada comparsa entregará no Concello (Negociado de Cultura-Festas) copia das cancións ou do guión das parodias a interpretar.7. As comparsas poderán distribuír as letras das súas cancións entre os asistentes ao festival. Dado o carácter humorístico desta festa tradicional, o Concello de Ferrol non asumirá responsabilidade algunha acerca das letras, interpretacións e disfraces das comparsas participantes.8. As comparsas, os grupos, parellas e individuais seleccionados participarán no desfile e na gala realizada. Permanecerán nas rúas da cidade, ambientando a zona, ata o remate das actuacións do festival.9. A inscrición implica o total coñecemento das bases do concurso. O incumprimento dalgunha delas supón a descualificación e baixa do concurso.10. O xurado terá en conta a orixinalidade, que deberán ter unha temática común en base a unha representación ou unha actuación musical. Valorarase a complexidade e dificultade na elaboración dos traxes, a vistosidade dos mesmos tanto en movemento como parado, a complexidade e orixinalidade do conxunto que deberá ir en concordancia co tema que se pretende mostrar.11. O xurado estará composto polo concelleiro delegado da Área de Cultura, Educación, Universidade, Deportes e Festas que actuará como presidente. Terán a condición de vogais un representante de cada grupo municipal. En todo caso, tanto o presidente como os vogais poderán delegar ditas funcións. Actuará como secretario/a un funcionario/a da unidade administrativa á que lle corresponda a súa tramitación, que actuará con voz e sen voto e levantará acta do acaecido ao remate do concurso. O xurado terá potestade para resolver calquera dúbida que poida xurdir no momento da votación dos premios.13. Cada compoñente das comparsas ou grupos, parellas ou individuais inscritos, ademais da solicitude deberán presentar obrigatoriamente os anexos correspondentes que se achegan con estas Bases.14. O impulso, ordenación, instrución e resolución das cuestións que deriven das presentes bases, corresponderá ao concelleiro delegado da Área de Cultura, Educación, Universidade, Deportes e Festas, en todo caso aplicarase de xeito supletorio o establecido na Ordenanza xeral de subvencións do Concello de Ferrol.15. Os presentes premios son compatibles con calquera outro premio que puideran recibir as entidades e persoas premiadas na Gala do Entroido 2023. As presentes Bases serán publicadas no BOP e na páxina web do Concello así como os Anexos correspondentes.16. Convocar o concurso de comparsas e pasarrúas da gala do Entroido 2023 do Concello de Ferrol, atendendo ao obxecto, requisitos, prazos, documentación e valoración establecidos nas bases específicas anteriormente aprobadas, sendo de aplicación supletoria a Ordenanza Xeral de Subvencións do Concello de Ferrol. Ferrol, 28 de novembro de 2022 O concelleiro delegado da Área de Cultura, Educación, Universidade, Deportes e Festas, Antonio Golpe Díaz